Zvīņbeku ģints

Zvīņbeku ģints (Strobilomyces) ir beku dzimtas stobriņu sēņu ģints. Saskaņā ar Catalogue of Life, 2021. gada sākumā tajā ietilpa 42 sugas, Catalogue of Life: Strobilomyces, skatīts 2021-02-23 no kurām Latvijā atrasta tikai viena — ģints tipiskā suga melnā zvīņbeka (Strobilomyces strobilaceus), kura iekļauta Latvijas īpaši aizsargājamo sugu sarakstāNoteikumi par īpaši aizsargājamo sugu (...) sarakstu, p.9.51. un Latvijas Sarkanajā grāmatā.www.senes.lv — Melnā zvīņbeka Daļa autoru šo ģinti ieskaita īpašā zvīņbeku dzimtā, kurā tā atradās līdz pēdējo desmitgažu ģenētiskajiem pētījumiem, ieļaujot tajā arī tumšbekas (Porphyrellus) un žultsbekas (Tylopilus),McNabb R.F.R. (1967) The Strobilomycataceae of New ZealandTezaurs: TumšbekaLATVIJAS DABA: sugu enciklopēdija, Zvīņbeku dzimta tomēr kopš 2010. gadiem šī dzimta vairs neskaitās pastāvoša. Ģints latīniskais nosaukums veidots no grieķu valodas vārdiem "priedes čiekura sēne".

Uzskata, ka šai ģintij ir tuvākā radniecība ar tikai tropu Āfrikā sastopamo ģinti Afroboletus, tomēr tās atšķiras pēc sporām un ķīmiski.Mycosphere.org: Two species of Strobilomyces from Jammu and Kashmir, India; Kour H, Kumar S and Sharma YP; Department of Botany, University of Jammu

 Ģints apraksts 
 Cepurīte: parasti pelēkbrūna vai pelēkmelna, virsmiziņa sausa, viscaur klāta ar lielām zvīņām vai pinkām. Mīkstums gaļīgs, blīvs, ievainojumos sārtojas (reti zilē), vēlāk melnē. Aug un noveco relatīvi lēnāk kā parasti beku dzimtas sugas.
 Stobriņi: no bālgani pelēcīgiem līdz pelēkiem, sākumā klāti ar daļēju bālganu vai pelēku plīvuru. Pieauguši vai nolaideni. Stobriņu atveres stūrainas.
 Kātiņš: blīvs, vilnains vai zvīņots, ar vecumā izzūdošu gredzenu.
 Sporas: ar pilnīgu vai daļēju izcilnētu tīklveida zīmējumu, masā brūnas līdz melnām.Kuo, M. (2013, December). The genus Strobilomyces. MushroomExpert.Com«Грибы СССР», Мысль, Москва, 1980., 143.-144. lpp.I.Dāniele, D.Meiere "Lielā Latvijas sēņu grāmata", Karšu izdevniecība Jāņa sēta, Rīgā, 2020, 44. lpp.

 Augšanas apstākļi 

Aug pārsvarā tropu rajonos, daudzas sugas aprakstītas un atrastas tikai Dienvidaustrumu Āzijā, dienvidu Ķīnā un Austrālijā, tuvu Klusā okeāna piekrastei.

Eiropā zināma tikai melnā zvīņbeka, kas ir mikorizas sēne. Eiropā parasti aug no jūlija līdz oktobrim.Strobilomyces strobilaceus (Scop.) Berk. — Old Man of the Woods

 Līdzīgās sugas 

Zvīņbekas Eiropā viegli atšķiramas no citām stobriņu sēnēm pēc biezajām zvīņām uz cepurītes.Boletales.com

 Attēlu galerija 

 Atsauces 

 Ārējās saites 

 Index Fungorum
  "Strobilomyces Berk. 1851". MycoBank. International Mycological Association.
 GBIF visu zvīņbeku sugu atradņu karte

Kategorija:Sēņu sistemātika
Kategorija:Stobriņu sēnes